open-index/open-wikipedia-markdown huggingface dataset:
Rafael Pérez Martínez

**Rafael Pérez Martínez**, alcumado **Tito**, nado en Cados (Muíños) o 3 de febreiro de 1945 e finado o 17 de decembro de 2024 en Laxal (Mugueimes, Muíños), foi un empregado de banca e político galego do PSdeG-PSOE.

## Traxectoria
Director da Caixa de Aforros de Ourense en Muíños. Nas primeiras eleccións municipais democráticas foi elixido concelleiro do PSdeG-PSOE en Muíños. Nese mandato foi designado deputado provincial, o único do PSdeG nesa corporación e por tanto o primeiro de toda a democracia. Nas eleccións municipais de 1983 foi elixido alcalde de Muíños grazas ao apoio dos concelleiros de AP. Nas municipais de 1987 revalidou a alcaldía con maioría absoluta, sendo ademais designado deputado provincial. Volveu revalidar a alcaldía con maioría absoluta nas municipais de 1991. Nas municipais de 1995 perdeu a alcaldía en favor do PPdeG, por tan só 11 votos, e permaneceu como portavoz socialista no concello durante ese mandato, tralo cal se retirou da primeira liña política.

## Vida persoal 
Finou ao caer do alto do pendello da casa familiar, mentres reparaba un furado na uralita. Casara.

## Notas
## Véxase tamén
### Outros artigos
*Eleccións municipais en Muíños
C9 (complemento)

O **compoñente do complemento 9** (**C9**) é unha proteína da superfamilia MACPF que forma parte do sistema do complemento, o cal é unha parte do sistema inmunitario innato. Unha vez activado, polimorízanse de 12 a 18 moléculas de C9 para formar poros na membrana plasmática diana, causando lise e morte celular. O C9 é un dos membros do complexo de ataque á membrana do complemento, que tamén inclúe aos compoñentes do complemento C5b, C6, C7 e C8. A formación do complexo de ataque á membrana ocorre por tres posibles vías: a clásica, a alternativa e a da lecitina.

## Estrutura 
C9 é unha glicoproteína dunha soa cadea polipeptídica cunha estrutura globular en catro dominios. En peixes, o fígado é o sitio onde se producen e expresan a maioría dos compoñentes do complemento, pero o C9 tamén se atopa noutros tecidos. O paso final da formación do complexo de ataque na supericie de células diana supón a polimerización de moléculas de C9 unidas a C5b8 formando C5b-9.

## Notas 
## Véxase tamén 
### Ligazóns externas 
* 
* PDBe-KB proporciona un resumo de toda a información estrutural dispoñible no PDB para o compoñente do complemento C9 humano.
José Mora (homónimos)

**José Mora** pode estar referido a:

***José Mora Martínez** (nado en 1962), ex piloto de rallys galego;
***José Jacinto Mora** (1876-1947), artista estadounidense de orixe uruguaia.
Here's Where the Strings Come In

'''''Here's Where the Strings Come In'''* é o quinto álbum de estudio da banda estadounidense de indie rock Superchunk, publicado o 19 de setembro de 1995 a través do selo Merge Records. Gravouse nos Fort Apache Studios entre o 25 de maio e o 4 de xuño de 1995.

"Green Flowers, Blue Fish" gravouse orixinalmente para o filme de 1995 *Johnny Mnemonic*. "Hyper Enough" tamén aparece na película de 1996 *Tromeo and Juliet*, o videoxogo *NCAA Football 06*, e o filme de 2008 *Yes Man''. O video de "Hyper Enough" representaba aos membros da banda que buscaban axuda dun terapeuta.

## Listaxe de cancións 
## Notas
Conforcos, Ayer

**Conforcos** é unha parroquia do concello asturiano de Ayer. Atópase a unha altitude de 779 metros e a uns 12 km de Cabanaquinta, a capital do concello.

## Xeografía 
### Localidades 
*Conforcos

## Notas
Resistance Is Futile

***Resistance Is Futile*** é o décimo terceiro álbum de estudio da banda galesa de rock alternativo Manic Street Preachers, publicado o 13 de abril de 2018 a través do selo Columbia Records.

Promovido por seis sinxelos, o álbum foi recibido con recensións positivas polos críticos musicais. O disco chegou ao número 2 da lista británica de álbums.

## Listaxe de cancións 
## Notas
The Ultra Vivid Lament

***The Ultra Vivid Lament*** é o  álbum de estudio da banda galesa de rock alternativo Manic Street Preachers, publicado o 10 de setembro de 2021 a través do selo Columbia Records.

Precedido por dous sinxelos promocionais, "Orwellian" e "The Secret He Had Missed", o álbum ten colaboracións de Julia Cumming e Mark Lanegan. Foi ben recibido polos críticos e estreouse no número 1 da lista británica de áñbums.

## Listaxe de cancións 
## Notas
Eiffel (filme)

***Eiffel*** é un filme francés de 2021 dirixido por Martin Bourboulon, a partir dun guión escrito por Caroline Bongrand. O filme está protagonizado por Romain Duris como Gustave Eiffel e segue un romance ficticio entre Eiffel e Adrienne Bourgès, a súa namorada da infancia, interpretada por Emma Mackey. Tamén está protagonizado por Pierre Deladonchamps nun papel secundario.

*Eiffel* estreouse o 2 de marzo de 2021 no Alliance Française French Film Festival en Australia, e estreouse en France o 13 de outubro de 2021, a través de Pathé Distribution. Recibiu críticas na súa maioría positivas e recadou máis de 13 millóns de dólares en todo o mundo.

Estreouse en galego o 6 de marzo de 2024 a través da TVG.

## Personaxes 
* Romain Duris como Gustave Eiffel
* Emma Mackey como Adrienne Bourgès
* Pierre Deladonchamps como Antoine de Restac
* Armande Boulanger como Claire Eiffel
* Bruno Raffaelli como M. Bourgès
* Alexandre Steiger como Jean Compagnon
* Andranic Manet como Adolphe Salles
* Philippe Hérisson como Édouard Lockroy
* Stéphane Boucher como Pauwels
* Jérémy Lopez como Maurice Koechlin 
* Damien Zanoly como Émile Nouguier
* Sophie Fougère como Mme Bourgès
* Joseph Rezwin como R. Milligan McLane (acreditado como Joe Rezwin)
* Jérémie Petrus como Edmond
* Hervé Masquelier como Un banquier
* Benoît de Gaulejac como Un banquier
* Clémence Boué como Madame Lockroy
* Dominique Pozzetto como L'huissier du ministère
* Philippe Saïd como Membre du conseil
* Philippe Richardin como Membre du conseil
* David Olivier Fischer como Le Président de la République
* Frédéric Merlo como Georges
* Catherine Giron como Invitée Bourgès 1
* Stéphane Page como Invité Bourgès 2
* David Grolleau como Paulo
* Christian Loustau como Officiel inauguration
* Fabien de Chavanes como Ouvrier chantier tour
* Denis Leluc como Huissier Conseil de Paris
* Thierry Nenez como Dessinateur 1
* David Sevier como Dessinateur 2
* Vincent Combe como Membre du Conseil
* Juliette Blanche como Amie Adrienne

## Notas
Código de silencio

***Código de silencio*** (en ) é un filme estadounidense de 1985 dirixido por Andrew Davis e protagonizado por Chuck Norris, Henry Silva, Dennis Farina e Molly Hagan. Estreouse nos cinemas dos Estados Unidos o 3 de maio de 1985. Foi un filme atípico para Norris, cuxos anteriores filmes foron coñecidos máis polas súas habilidades en artes marciais. Un drama criminal, foi filmado en Chicago con algunhas tramas secundarias. Presenta a Norris como o sarxento Eddie Cusack, un oficial que atrapa un xefe do crime responsable de que os axentes resultaran feridos nunha redada de drogas errada. No clímax do filme, Norris fai equipo cun robot de loita contra o crime chamado "Prowler".

## Personaxes 
* Chuck Norris como Sarxento Eddie Cusack
* Henry Silva como Luis Comacho
* Bert Remsen como Comandante Kates
* Molly Hagan como Diana Luna
* Dennis Farina como Detective Dorato
* Mike Genovese como Tony "Crazy Tony" Luna
* Nathan Davis como Felix Scalese
* Ralph Foody como Detective Cragie
* Allen Hamilton como Oficial Ted Pirelli (Ret.)
* Ron Henriquez como Victor Comacho
* Joe Guzaldo como Detective Nick Kopalas (acreaditado como Joseph Guzaldo)
* Ron Dean como Detective Brennan
* Joseph Kosala como Tenente Kobas
* Wilbert Bradley como "Spider"
* Gene Barge como Detective Music
* Mario Nieves como Pompas
* Bill Walters como Policeman In Luna's Kitchen (sen acreditar)
* Sally Anne Waranch como Children's Counselor
* Ronnie Barron como "Doc"
* John Mahoney como Prowler Representative

## Notas
Herminia Bota Besada

**Herminia Bota Besada**, finada en Vigo en 1907, foi unha mestra e escritora galega.

## Traxectoria 
Comezou a escribir en 1866. Escribiu poesía e colaborou nos xornais. Mestra, estivo destinada en Olivenza. En 1903 creou un colexio de nenas en Vigo con Pilar Fernández Iglesias e o seu home Gerónimo Moldes. Finou en Vigo en 1907.

## Vida persoal 
Casou con Gerónimo Moldes Franco, e foi nai de Ezequiel, Pilar e Soledad Moldes Bota.
## Notas 
## Véxase tamén 
### Bibliografía 
* 

### Ligazóns externas 
* Ficha na Hemeroteca da Universidade de Extremadura
Ezequiel Moldes

**Ezequiel Moldes Bota**, finado en maio de 1932, foi un xornalista e escritor galego.

## Traxectoria 
Fillo de Herminia Bota Besada e Gerónimo Moldes Franco. Marchou a Buenos Aires, onde pasou tres anos, e retornou en 1913. Colaborou en *Noticiero de Vigo*, *Ilustración Gallega*, *Vida Gallega*, *El Diario de Pontevedra* e *La Correspondencia de España*. Foi autor con José Signo de *El regalo de un poeta. Paso de comedia*, aparecido en 1914. Foi redactor de *El Mundo Cinematográfico* e despois dedicouse á rotulación e arranxo de películas de cine, traballou como adaptador cinematográfico para Ramón Sala Verdaguer. Finou en maio de 1932.
## Notas 
## Véxase tamén 
### Ligazóns externas 
* Novel·les cinematogràfiques por autor "Moldes, Ezequiel"
Portolano

[miniatura|300x300px|Mapamundi de [Cresques Abraham|Cresques, 1375: Baleares e a costa mediterránea ibérica.]]
[miniatura|300x300px|O [Mar Mediterráneo|Mediterráneo. Mapamundi de Cresques, 1375.]]
Os **portolanos**, tamén coñecidos como **cartas portolanas**, eran manuais, xeralmente con forma de libro, que se empregaban na navegación medieval e nos que aparecían listas sistemáticas de portos (de aí o seu nome), as distancias entre eles e as direccións para dirixirse dun a outro. Describían sobre todo a costa mediterránea, aínda que tamén houbo algúns de costas atlánticas. Apareceron no século XIII e continuaron elaborándose por varios séculos, mesmo moi avanzada a Idade Moderna, aínda que son produtos típicos dos séculos XIV e XV principalmente. Contiñan información sobre distancias, vías para acceder aos portos, perigos, bancos de area, arrecifes e ancoraxes. Caracterízanse por tres circunstancias:

# son como os actuais mapas escritos
# teñen como fondo unha retícula trazada a base dos rumbos ou liñas de dirección da rosa dos ventos.
# son mapas con escala gráfica chamada tronco de leguas (*truncum leucae*).

## Notas 
## Véxase tamén 
### Bibliografía 
* Konrad Kretschmer, *Die italianischen Portolane des Mittelalters, Ein Beitrage zur Geschichte der Kartographie und Nautik,* Berlin, Veroffentlichungen des Institut fur Meereskunde und des Geographischen Instituts an der Universitat Berlin, Vol. 13, 1909. (available online)
* Alessandra D. Debanne, *Lo Compasso de navegare. Edizione del codice Hamilton 396 con commento linguistico e glossario*, Brussels, Peter Lang for the Gruppo degli italianisti delle Università francofone del Belgio, 2011.
* Patrick Gautier Dalché, *Carte marine et portulan au XIIe siècle. Le Liber de existencia rivieriarum et forma maris nostri Mediterranei, Pise, circa 1200*, Roma, École Française de Rome, 1995. (available online)
* Tony Campbell, "Portolan Charts from the Late Thirteenth Century to 1500", Chapter 19 of *The History of Cartography*, Volume I. U. of Chicago Press, 74th edition (15 de maio de 1987). (dispoñible en liña)
Charles C. Mann

**Charles C. Mann**, nado o 12 de xuño de 1955, é un xornalista e autor estadounidense especializado en temas científicos. O seu libro *1491: New Revelations of the Americas Before Columbus* publicado en 2006 gañou o National Academies Communication Award ao mellor libro do ano. É coautor de catro libros e editor colaborador das revistas *Science*, *The Atlantic Monthly* e *Wired*. 

## Traxectoria 
Mann naceu en 1955 e graduouse no Amherst College en 1976. Mann escribiu para *Fortune*, *The New York Times*, *Smithsonian*, *Technology Review*, *Vanity Fair* e *The Washington Post*. En 2005 escribiu *1491: New Revelations of the Americas Before Columbus*, seguido en 2011 por *1493: Uncovering the New World Columbus Created*. En 2012 foi xuíz do Premio PEN/E. O. Wilson Literary Science Writing. Tamén escribiu para a serie de televisión *Law & Order*.

É tres veces finalista do National Magazine Award e recibiu premios de escritura da American Bar Association, o American Institute of Physics, a Alfred P. Sloan Foundation, e a Lannan Foundation.

En 2018, Mann publicou *The Wizard and the Prophet*, que detalla dúas teorías sobre o futuro da agricultura, a poboación e o medio ambiente. O "wizard" (mago) do título refírese a Norman Borlaug, o gañador do Premio Nobel da Paz ao que se atribuíu o desenvolvemento da Revolución verde e salvar a mil millóns de persoas da fame. Mann refírese a William Vogt, un dos primeiros defensores do control da poboación, como o "profeta".

## Notas 
## Véxase tamén 
### Ligazóns externas 
* "An Interview with Charles C. Mann" en BookBrowse
The Lizzie McGuire Movie

***The Lizzie McGuire Movie*** é un filme estadounidense de 2003 dirixido por Jim Fall. O filme serve como remate para a serie de televisión de Disney Channel *Lizzie McGuire*, e foi o primeiro filme baseado nunha serie de Disney Channel. Está protagonizado por Hilary Duff, Adam Lamberg, Robert Carradine, Hallie Todd e Jake Thomas, e conta a historia da viaxe de fin de graduación de Lizzie a Roma. Estreouse o 2 de maio de 2003 a través de Buena Vista Pictures, acadando o segundo posto nos cinemas dos Estados Unidos por detrás de *X2*. Recibiu valoracións dispares por parte da crítica, mais converteuse nun filme de culto nos seguintes anos. Os eventos do filme teñen lugar na segunda e derradeira tempada de *Lizzie McGuire*.

## Personaxes 
* Hilary Duff como Elizabeth "Lizzie" McGuire e Isabella Parigi
** Haylie Duff como Isabella Parigi (voz de canto)
* Adam Lamberg como David "Gordo" Gordon
* Robert Carradine como Samuel "Sam" McGuire
* Hallie Todd como Joanne "Jo" McGuire
* Jake Thomas como Matthew "Matt" McGuire
* Yani Gellman como Paolo Valisari
* Alex Borstein como Ms. Angela Ungermeyer
* Clayton Snyder como Ethan Craft
* Ashlie Brillault como Katherine "Kate" Sanders
* Brendan Kelly como Sergei
* Carly Schroeder como Melina Bianco
* Daniel Escobar como Mr. Escobar
* Jody Raicot como Giorgio
* Terra MacLeod como Franca DiMontecatini
* Claude Knowlton como the stage manager

## Notas
No estás sola

***No estás sola: la lucha contra La Manada*** é un filme documental español de 2024 dirixido por Almudena Carracedo e Robert Bahar. O filme trata sobre o caso de violencia sexual de La Manada que se produciu durante os Sanfermines de 2016, en Pamplona. Foi producido por Lucernam Films e distribuíuse pola plataforma estadounidense Netflix.

## Sinopse 
Producido en segredo ao longo de tres anos e medio, este documental recolle os acontecementos arredor da agresión sexual sufrida por unha rapaza que tivo lugar o 6 de xullo de 2016, durante as festas de San Fermín, por parte dun grupo de cinco homes que se facían chamar La Manada. A través dunha narración das vítimas, con Natalia de Molina e Carolina Yuste poñendo as súas voces para protexer o seu anonimato, a longametraxe expón os erros do sistema xudicial, o papel dos medios de comunicación e a sociedade no seu tratamento sobre a violencia sexual.

## Produción 
Almudena Carracedo e Robert Bahar, directores do documental *El silencio de otros* sobre as vítimas do franquismo, realizaron para *No estás sola* máis de sesenta horas de entrevistas, cincuenta horas de material visual orixinal e por volta de mil horas de arquivo. Ademais, achéganse testemuños e análises de varios expertos policiais así como dalgunhas persoas protagonistas do caso pertencentes ao eido xudicial, como a fiscal Elena Sarasate, político, como o alcalde de Pamplona en 2016, Joseba Asiron, dos medios, como a xornalista Ana Requena, e feminista.

O documental tamén abrangue a agresión en Pozoblanco, cometida por catro dos mesmos acusados, e o asasinato de Nagore Laffage en 2008, o que permite ver unha evolución sobre a percepción dos diferentes casos na sociedade española. Ademais, amósase como o movemento feminista se organizou para apoiar a vítima empregando os lemas *“Hermana, yo sí te creo”*, *“No es abuso, es violación”* e *“No estás sola”*, e facilitando que este caso se convertese no catalizador do primeiro movemento #MeToo español usando nas redes sociais o cancelo #Cuéntalo. Estas manifestacións en diversos lugares de España e de varios países de América Latina, remataron cunhas movilizacións feministas masivas en 2018 e nunha mudanza de lexislación que poñía o foco no consentimento sexual pasando da idea de “Non é non” a “Só si é si”, articulada na Lei Orgánica de Garantía Integral da Liberdade Sexual de 2022 impulsada polo Ministerio de Igualdade. organizáronse proxeccións en salas de cinema en diferentes cidades de España. Algunhas destas proxeccións contaron coa participación dos seus directores Almudena Carracedo e Robert Bahar, como na Academia das Artes e as Ciencias Cinematográficas de España (AACCE), onde tamén asistiron diferentes representantes do Goberno de España.

## Notas 
## Véxase tamén 
### Outros artigos 
* Cultura da violación
Gran Premio do Xapón de 2024

O **Gran Premio do Xapón 2024** (coñecido oficialmente como **Formula 1 MSC Cruises Japanese Grand Prix 2024**) é unha carreira de motor de Fórmula Un celebrada o 7 de abril de 2024 no Circuíto de Suzuka en Suzuka, Xapón, foi a 4ª rolda da tempada  e o 49º Gran Premio do Xapón. O evento de  foi a trixésima oitava vez que a carreira correuse como un evento do Campionato do Mundo desde a tempada inaugural en , e a trixésima cuarta vez que se celebrou en Suzuka . 

### Clasificación do campionato
Antes da carreira do fin de semana, Max Verstappen lideraba o Campionato de Pilotos con 51 puntos, catro puntos por encima de Charles Leclerc segundo e cinco do seu compañeiro de equipo Sergio Pérez Mendoza terceiro. Red Bull Racing lideraba o Campionato de Construtores con 97 puntos, separado da Ferrari por catro puntos e de McLaren por 42, segundo e terceiro, respectivamente.

### Eleccións de pneumáticos
O provedor de pneumáticos Pirelli levou os compostos de pneumáticos C1, C2 e C3 (os tres máis duros da súa gama) designados como duro, medio e brando, respectivamente, para que os equipos os usasen no evento.

## Práctica
Realizáronse tres sesións de adestramentos libres para o evento. A primeira sesión de adestramentos libres celebrouse o 5 de abril de 2024, ás 11:30 hora local (UTC+9), e encabezouna Max Verstappen de Red Bull Racing por diante do seu compañeiro de equipo Sergio Pérez e Carlos Sainz de Ferrari. A sesión víu unha bandeira vermella despois de que Logan Sargeant de Williams tocara fondo e batera contra o muro, rompendo o seu alerón dianteiro. A segunda sesión de adestramentos libres celebrouse o mesmo día, ás 15:00 hora local, e encabezouna Oscar Piastri de McLaren por diante de Lewis Hamilton de Mercedes e Charles Leclerc de Ferrari. A terceira práctica libre celebrouse o 6 de abril de 2024, ás 11:30 hora local, e encabezouna Verstappen de Red Bull Racing por diante do seu compañeiro de equipo Pérez e George Russell de Mercedes.

## Clasificación
A clasificación celebrouse o 6 de abril de 2024, ás 15:00 hora local (UTC+9). Despois do período de bandeira vermella, a carreira reiniciouse cunha saída parada na terceira volta. Verstappen permaneceu indiscutible despois, e faría a súa parada en boxes na volta 16. Isto cedeu o liderado efectivo da carreira a Charles Leclerc da Scuderia Ferrari, pero Verstappen, que tiña unha vantaxe significativa en pneumáticos, pechou a diferenza con Leclerc e na volta 20 retomou o liderado da carreira.

### Clasificación da carreira 
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Ligazóns externas
Caso de La Manada

miniatura|250px|Manifestación en Málaga pola sentenza do caso La Manada.
O **caso de La Manada** é o nome polo que se coñece aos sucesos relacionados cun caso de violación grupal ocorrido en Pamplona (Navarra), na mañá do 7 de xullo de 2016, durante as festas de San Fermín. Un grupo de cinco homes violou unha moza de dezaoito anos nun portal no centro da capital navarra, que á súa vez foron denunciados pola vítima.

O caso, que se considerou en dous tribunais de Navarra, a Audiencia Provincial e o Tribunal Superior de Navarra, como un abuso sexual, tivo unha importante cobertura nos medios e nas redes sociais. Tamén mobilizou a gran parte da poboación española que se manifestou en desacordo con devanditas sentenzas. O caso foi finalmente revisado e sentenciado polo Tribunal Supremo, que o considerou unha violación.

Os condenados foron: José Ángel Prenda Martínez, Alfonso Jesús Cabezuelo Entrena (militar), Antonio Manuel Guerrero Escudero (garda civil), Jesús Escudero Domínguez e Ángel Boza Florido.

## Notas 
## Véxase tamén 
### Bibliografía 
*
DisneyToon Studios

**DisneyToon Studios** (**DTS**), chamado orixinalmente **Disney MovieToons** e tamén **Walt Disney Video Premieres**, foi un estudio de animación estadounidense que creou filmes de distribución doméstica, e ocasionalmente, filmes animados de cinema. O estudio era a división de Walt Disney Animation Studios, sendo os dous parte de The Walt Disney Studios, á súa vez unha división de The Walt Disney Company. O estudio produciu 44 filmes, comezando por *DuckTales the Movie: Treasure of the Lost Lamp* en 1990. O seu derradeiro proxecto foi *Tinker Bell and the Legend of the NeverBeast* en 2015.

## Notas
Casomera, Ayer

**Casomera** é unha parroquia do concello asturiano de Ayer. Atópase a unha altitude de 618 metros e a uns 12 km de Cabanaquinta, a capital do concello.

## Xeografía 
### Localidades 
### Sitios 
## Notas
Aladdin and the King of Thieves

***Aladdin and the King of Thieves*** é un filme estadounidense de 1996 dirixido por Tad Stones e producido por Walt Disney Television Animation. É a segunda secuela do filme de 1992 de Disney *Aladdin*, e serve como capítulo final da franquía inspirada na obra *As mil e unha noites*. A outra secuela foi *The Return of Jafar*.

## Personaxes 
* Scott Weinger como Aladdin
** Brad Kane como Aladdin (voz de canto)
* John Rhys-Davies como Cassim
** Merwin Foard como Cassim (voz de canto)
* Jerry Orbach as Sa'Luk
* Linda Larkin como Princesa Jasmine
** Liz Callaway como Princesa Jasmine (voz de canto)
* Gilbert Gottfried como Iago
* Frank Welker como Abu, Fazal e Rajah
* Robin Williams como Xenio
* Val Bettin como o sultán
* Jim Cummings como Razoul
* CCH Pounder como o oráculo
* Bruce Adler como o vendedor ambulante

## Notas
Next Goal Wins (filme de 2023)

***Next Goal Wins*** é un filme estadounidense de 2023 dirixido por Taika Waititi, quen escribiu o guión xunto con Iain Morris. Baséase no filme documental de 2014 de Mike Brett e Steve Jamison sobre os esforzos do adestrador Thomas Rongen para liderar a selección de fútbol da Samoa Americana, considerada un dos peores equipos de fútbol do mundo, nas roldas de clasificación do Mundial de Fútbol de 2014. Está protagonizado por Michael Fassbender como Rongen, xunto con Oscar Kightley, Kaimana, David Fane, Rachel House, Beulah Koale, Will Arnett e Elisabeth Moss.

*Next Goal Wins* estreouse no Festival Internacional de Cinema de Toronto o 10 de setembro de 2023, e nos cinemas dos Estados Unidos o 17 de novembro de 2023 a través de Searchlight Pictures.

## Personaxes 
* Michael Fassbender como Thomas Rongen
* Oscar Kightley como Tavita
* Kaimana como Jaiyah Saelua
* David Fane como Ace
* Rachel House como Ruth
* Beulah Koale como Daru Taumua
* Will Arnett como Alex Magnussen
* Elisabeth Moss como Gail
* Uli Latukefu como Nicky Salapu
* Chris Alosio como Jonah
* Lehi Makisi Falepapalangi como Pisa
* Semu Filipo como Rambo
* Ioane Goodhue como Smiley
* Rhys Darby como Rhys Marlin
* Angus Sampson como Angus Bendleton
* Luke Hemsworth como Keith
* Kaitlyn Dever como Nicole
* Hio Pelesasa como Samson
* David Tu'itupou como Tall David
* Levy Tuiala como Chief Sila
* Loretta Ables Sayre como nai de Rambo
* Frankie Adams como Frangipani
* Taika Waititi como o sacerdote

## Notas
Helldivers 2

***Helldivers 2*** (estilizado como ***Helldivers II*** ) é un videoxogo de disparos en terceira persoa cooperativo de 2024 desenvolvido por Arrowhead Game Studios e publicado por Sony Interactive Entertainment. O xogo é a secuela de *Helldivers*, un ''shoot 'em up'' de 2015. Foi lanzado para PlayStation 5 e Windows o 8 de febreiro de 2024. Recibiu críticas positivas da crítica e vendeu máis de 1 millón de unidades no primeiro mes do seu lanzamento.

## Notas
Era Vargas

**Era Vargas** é un período da historia do Brasil entre 1930 e 1945, cando Getúlio Vargas gobernou Brasil durante 15 anos e de forma continua. Está integrado polo Goberno provisional, o Goberno constitucional e o Estado Novo. Foi unha era de innumerables cambios, tanto sociais como económicos.

A Revolución de 1930 supuxo a fin da Vella República (coa deposición do presidente Washington Luís, a revogación da constitución de 1891, co obxectivo de establecer unha nova orde constitucional; a disolución do Congreso Nacional e a intervención federal nos gobernos dos estados) e sinala o inicio da Era Vargas tras o triunfo da revolución, unha xunta militar provisional cedeu o poder a Vargas, recoñecido como líder do movemento revolucionario.

A Era Vargas componse de tres fases sucesivas: o período do goberno provisional (1930-1934), cando Vargas gobernaba por decreto como xefe do goberno provisional, cargo establecido pola revolución, á espera da aprobación dunha nova constitución para o país, o período da constitución de 1934, cando, tras a aprobación da nova constitución pola *Asemblea Constituínte* de 1933-1934, Vargas foi elixido pola asemblea en virtude da nova constitución como presidente, xunto a un poder lexislativo elixido democraticamente, e o período do Estado Novo (1937-1945), que comeza cando Vargas impón unha nova constitución, nun golpe de estado autoritario, e dilúe o Congreso, asumindo poderes ditatoriais co obxectivo de perpetuar o seu goberno.

A dimisión de Getúlio Vargas en 1945 e a posterior redemocratización do país, coa adopción dunha nova constitución en 1946, marcan o final da Era Vargas e o inicio do período coñecido como *Quarta República Brasileira*. Máis tarde, Vargas regresaría á presidencia da República, elixido por voto directo, e gobernaría Brasil durante tres anos e medio: dende o 31 de xaneiro de 1951 ata o 24 de agosto de 1954, cando se suicidou disparándose no corazón no seu cuarto, no Pazo do Catete, na cidade de Río de Xaneiro, entón capital federal.

## Notas
Escritor/a Galego/a Universal

**Escritor/a Galego/a Universal** é un galardón co que a Asociación de Escritoras e Escritores en Lingua Galega destaca aqueles autores que unen á excelencia literaria o compromiso ético que os converte en referentes na defensa da dignidade nacional e humana.

É un premio anual, concedido desde 2006.

## Galardoados/as 
* 2006: Mahmud Darwish, poeta nacional palestino.
* 2007: Pepetela, escritor angolano.
* 2008: Nancy Morejón, escritora cubana.
* 2009: Elena Poniatowska, xornalista mexicana.
* 2010: Juan Gelman, poeta arxentino.
* 2011: Antonio Gamoneda, poeta español.
* 2012: José Luis Sampedro, escritor español.
* 2013: Lídia Jorge, escritora portuguesa.
* 2014: Bernardo Atxaga, escritor vasco.
* 2015: Luiz Ruffato, escritor brasileiro.
* 2016: Pere Gimferrer, escritor catalán.
* 2017: Hélia Correia, escritora portuguesa.
* 2018: Isabel-Clara Simó, escritora valenciana.
* 2019: Maria Teresa Horta, escritora portuguesa.
* 2020:  Mariasun Landa, escritora vasca.
* 2021: José Luandino Vieira, escritor angolano.
* 2022: Ana Luísa Amaral, poeta portuguesa.
* 2023: Lydia Cacho, xornalista mexicana.
* 2024: Joseba Sarrionandia, escritor vasco.
* 2025: Shahd Wadi, escritora palestina.
* 2026: Basim Khandaqji, escritor palestino.

## Notas
Tempada 1938/39 do Deportivo da Coruña

Durante a **tempada 1938/39** o **Deportivo da Coruña** competiu no Campionato de Galicia, acabando na segunda posición.

## Persoal 
### Corpo técnico 
### Xogadores 
## Clasificacións 
### Campionato de Galicia 
## Partidos 
### Pretempada e amigables 
### Campionato de Galicia 
## Notas
Manuel Pedregal Luege

**Manuel Pedregal Luege** (tamén escrito o segundo apelido como **Lueje**), nado en Villaviciosa, Asturias sobre 1876 e finado en Madrid o 13 de abril de 1936, foi un xuíz e maxistrado español. Morreu en Madrid vítima dun atentado terrorista obra de pistoleiros de Falange Española de las JONS.

## Traxectoria 
Obtivo a súa licenciatura en Dereito pola Universidade de Oviedo en 1902, sendo remitido o documento a Villaviciosa. Presidente de Sala da Audiencia provincial de Valladolid, o 10 de xullo de 1931 é nomeado maxistrado da Audiencia Provincial de Madrid por xubilación de Julio de Torres Gisbert. Máis tarde foi nomeado maxistrado do Tribunal Supremo. Tralo atentado ao deputado socialista Luis Jiménez de Asúa, perpetrado o 12 de marzo de 1936, estivo á fronte da instrución xudicial. Ademais, con anterioridade, sentenciou a un xove falanxista a unha longa condena polo asasinato dun vendedor de xornais de ideoloxía socialista. 

Pedregal morreu vítima dun atentado terrorista o 13 de abril de 1936, cando se desprazaba polo Paseo de Luchana, esquina á rúa Covarrubias, de Madrid.

## Recoñecementos 
En Grau deuselle o nome do maxistrado ao *Parque Manuel Pedregal*.

## Vida persoal 
Casou con Luisa Candás, que recibiu unha pensión de 19.000 pesetas anuais tralo asasinato do seu home.

## Notas 
## Véxase tamén 
### Bibliografía 
* 
* 
* 
* 
*
Óscar Senra Gómez

**Óscar Senra Gómez**, nado en Sanxenxo en 1976, é un divulgador cultural e escritor galego.

## Traxectoria 
Licenciouse en Ciencias Sociais pola Universidade Aberta de Lisboa. Na actualidade, dedícase á divulgación cultural na cooperativa de Santiago Maos Innovación Social.

Traduciu con Sandra Senra Gómez varios libros de literatura infantil para Kalandraka, como *As tres curuxiñas* (2017) ou *Os esqueletos divertidos* (2018), entre outros.

## Obra 
* *Dixie em Wonderland* (2018), co nome Dixie Fredberg. Santiago: Através Editora
* *Sete dias com Elisa* (2020). Santiago: Através Editora. 178 páxs. ISBN 978-84-16545-47-6.
* *O novelo* (2021). Concello de Santiago-Edicións Positivas.100 páxs. ISBN 978-84-123257-8-2.
* *1928 km* (2021). Santiago: Através Editora. 146 páxs. ISBN 978-84-16545-60-5.
* *André* (2024). Santiago: Através Editora. ISBN 978-84-16545-90-2.

### Obra colectiva 
* *A derrota do Scórpio: Un paseo por Santiago con Ricardo Carvalho Calero* (2019), xunto con María Abelleira Fontán e Xosé Antón G. Serén. Concello de Santiago. 

## Notas
Seki A Oe: A Crazy Samoan Love Story

***Seki A Oe: A Crazy Samoan Love Story*** é un filme da Samoa Americana de 2013 escrito e dirixido por Zena Iese, rodado e ambientado na Samoa Americana. Rodouse principalmente en lingua samoana, e o título quere dicir "es incrible".

## Sinopse 
Jack namórase de Angel, mais é rexeitado. Diana, unha *faʻafafine*, ensínalle a Jack como namorala.

## Produción 
O director e produtor Zena Iese traballara anteriormente nunha curtametraxe, *Heart to Heart – Fatu O Le Alofa*. A rodaxe realizouse en Pago Pago, e a cerimonia ʻava rodouse no Estadio Veterans Memorial. O filme foi financiado parcialmente a través de FundRazr.

## Estrea 
*Seki A Oe: A Crazy Samoan Love Story* estreouse no Auditorio Gobernador H. Rex Lee, en Pago Pago.

## Notas
Song of the South

***Song of the South*** é un filme estadounidense de 1946 de animación e acción en vivo dirixido por Harve Foster e Wilfred Jackson. Foi producido por Walt Disney e distribuído por RKO Radio Pictures. Baséase nas historias de Uncle Remus adaptadas por Joel Chandler Harris, e está protagonizado por James Baskett como Uncle Remus, no seu último papel no cinema. O filme está ambientado no estado estadounidense de Xeorxia durante a era da reconstrución, un período da historia estadounidense despois do final da guerra civil estadounidense e a abolición da escravitude. A historia segue a Johnny (Bobby Driscoll, un neno de sete anos que está a visitar a plantación da súa avoa para unha estancia prolongada. Johnny faise amigo do tío Remus, un traballador negro e ancián da plantación, e alégrase ao escoitar os seus contos sobre as aventuras de Br'er Rabbit, Br'er Fox e Br'er Bear. Johnny aprende coas historias como afrontar os retos que está a experimentar mentres vive na plantación.

## Personaxes 
* James Baskett como Uncle Remus
* Bobby Driscoll como Johnny
* Luana Patten como Ginny Favers
* Glenn Leedy como Toby
* Ruth Warrick como Sally
* Lucile Watson como Avoa
* Hattie McDaniel como tía Tempe
* Erik Rolf como John
* Olivier Urbain como Mr. Favers (sen acreditar)
* Mary Field como Mrs. Favers
* Anita Brown como Maid
* George Nokes como Jake Favers
* Gene Holland como Joe Favers

### Voces 
* Johnny Lee como Br'er Rabbit
* James Baskett como Br'er Fox (tamén fai de Br'er Rabbit no segmento "Laughing Place")
* Nick Stewart como Br'er Bear
* Roy Glenn como Br'er Frog (sen acreditar)
* Clarence Nash como Bluebird (sen acreditar)
* Helen Crozier como Mother Possum (sen acreditar)

## Notas 
## Véxase tamén 
### Bibliografía 
* 
* 
*
So Dear to My Heart

***So Dear to My Heart*** é un filme estadounidense de 1948 dirixido por Harold D. Schuster e Hamilton Luske. Foi producido por Walt Disney e distribuído por RKO Radio Pictures. Estreouse internacionalmente en Chicago, Illinois o 29 de novembro de 1948. Ao igual ca o filme de 1946 *Song of the South*, o filme mestura animación e imaxe real. Baséase no libro de 1943 *Midnight and Jeremiah*, de Sterling North. O libro foi revisado por North para ser paralelo ás modificacións da historia da película e logo reeditouse co mesmo título do filme.

## Personaxes 
* Bobby Driscoll como Jeremiah "Jerry" Kincaid
* Luana Patten como Tildy
* Burl Ives como tío Hiram Douglas
* Beulah Bondi como Granny Kincaid
* Harry Carey como Xuíz de County Fair
* Raymond Bond como Pete Grundy
* Walter Soderling como Grampa Meeker
* Matt Willis como Mr. Burns
* Spelman B. Collins como Xuíz
* Bob Haymes como Singer Bob Haymes

### Voces 
* John Beal como Jeremiah adulto/Narrador
* Ken Carson como o moucho
* Bob Stanton como Danny
* Marion Darlington como efectos de asubíos
* Clarence Nash como efectos vocais

## Notas
O Outeiro, Soutomaior, Taboadela

**O Outeiro** é un lugar da parroquia de Soutomaior no concello ourensán de Taboadela, na comarca de Ourense. Segundo o IGE, en 2023 tiña 17 habitantes (7 homes e 10 mulleres). Forma un único núcleo xunto con Outeiro (A Mezquita, A Merca).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Soutomaior 
### Parroquias de Taboadela 
## Notas 
## Véxase tamén 
### Outros artigos 
* Lugares de Taboadela
The Zone of Interest (filme)

***The Zone of Interest*** é un filme de 2023 escrito e dirixido por Jonathan Glazer. É unha coprodución entre o Reino Unido, Polonia e os Estados Unidos de América. A historia baséase bvagamente na novela homónima de 2014 escrita por Martin Amis, que á súa vez está baseada en feitos reais. Está protagonizado polos actores alemáns Christian Friedel e Sandra Hüller como o comandante nazi e a súa muller Hedwig, e o filme conta a historia da parella mentres se esforzan por construír unha vida de soño para a súa familia nunha casa na zona de interese xunto ao infame campo de concentración de Auschwitz.

*The Zone of Interest* estreouse no Festival Internacional de Cinema de Cannes de 2023 o 19 de maio, conseguindo o Gran Premio e o Premio FIPRESCI, e foi considerado como un dos mellores cinco filmes internacionais de 2023 pola National Board of Review. Foi escollido como candidato do Reino Unido para o Óscar ó mellor filme internacional na 96ª edición dos premios, o cal finalmente gañou, e tamén foi nomeado noutras categorías coma mellor son.

## Personaxes 
*Christian Friedel como Rudolf Höss
*Sandra Hüller como Hedwig Höss
*Johann Karthaus como Claus Höss
*Luis Noah Witte como Hans Höss
*Nele Ahrensmeier como Inge-Brigit Höss
*Lilli Falk como Heidetraut Höss
*Anastazja Drobniak, Cecylia Pekala e Kalman Wilson como Annegret Höss
*Medusa Knopf como Elfryda
*Maximilian Beck como Schwarzer
*Andrey Isaev como Bronek
*Stephanie Petrowitz como Sophie Stippel
*Julia Polaczek como Aleksandra
*Martyna Poznanski como Marta
*Zuzanna Kobiela como Aniela
*Marie Rosa Tietjen como amiga de Hedwig
*Imogen Kogge como nai de Hedwig
*Ralph Herforth como Oswald Pohl
*Daniel Holzberg como Gerhard Maurer
*Freya Kreutzkam como Eleonore Pohl
*Sascha Maaz como Arthur Liebehenschel

## Notas 
## Véxase tamén 
### Outros artigos 
* Filmes do Reino Unido propostos ó Óscar ó mellor filme internacional
* Filmes propostos ó mellor filme internacional na 96ª edición dos Óscar
### Ligazóns externas 
*
Pete's Dragon (filme de 1977)

'''''Pete's Dragon''''' é un filme estadounidense de 1977 dirixido por Don Chaffey, producido por Jerome Courtland e Ron Miller e escrito por Malcolm Marmorstein. Baséase na historia curta "Pete's Dragon and the USA (Forever After)" de Seton I. Miller e S. S. Field, e está protagonizado por Sean Marshall, Helen Reddy, Jim Dale, Mickey Rooney, Red Buttons, Jeff Conaway, Shelley Winters e a voz de Charlie Callas como Elliott.

En 2016, Walt Disney Pictures fixo un remake do filme.

## Personaxes 
* Helen Reddy como Nora
* Jim Dale como Dr. Terminus
* Mickey Rooney como Lampie
* Red Buttons como Hoagy
* Shelley Winters como Lena Gogan
* Sean Marshall como Pete
* Jane Kean como Miss Romy Taylor
* Jim Backus como alcalde de Passamaquoddy.
* Charles Tyner como Merle Gogan
* Gary Morgan como Grover Gogan
* Jeff Conaway como Willie Gogan
* Cal Bartlett como Paul
* Charlie Callas como os efectos de voz de Elliott
* Walter Barnes como capitán da nave

## Notas 
## Véxase tamén 
### Bibliografía 
*
Carmen Curlers (serie de televisión)

***Carmen Curlers*** é unha serie de televisión dinamarquesa de 15 episodios producida en 2022. A serie está vagamente inspirada na historia real da creación de Carmen Curlers, un produto para rizar os cabelos que deu vida a unha pequena vila dinamarquesa na década de 1960. Na serie, o personaxe principal chámase Axel Byvang, mais en realidade o seu nome era Arne Bybjerg Pedersen.

Estreouse en galego o 6 de marzo de 2024 a través da plataforma AGalega.

## Personaxes 
## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Escudo de Batea

O **escudo oficial** de Batea ten o seguinte brasón:
:Escudo en azur, cun brazo esquerdo espido que sostén un machado de prata, en actitude de bater un tronco tamén de prata. No timbre do escudo está a coroa da cidade.

## Historia 
Foi aprobado o 18 de xuño de 1991.

O brazo que baixa o tronco é un símbolo tradicional que fai referencia ao nome da vila.

O castelo e o lugar de Batea aparecen por vez primeira na historiografía en 1153 na doazón de Ramón Berenguer IV aos templarios de Miravet. Os inicios da vila de Batea producíronse en 1181, mediante dúas cartas (unha de poboamento e outra de doazón), outorgadas polo rei Afonso o Casto. A autoridade do sector quedou en mans do cabaleiro Bernat Granell, pasando despois á Orde do Temple e posteriormente aos Hospitalarios. Os lugares de Algars e Pinyeres tiveron certa importancia ata os séculos XVIII-XIX.

## Notas
Victory Through Air Power

***Victory Through Air Power*** é un filme estadounidense de animación de 1943 producido por Walt Disney Productions e distribuída por United Artists o 17 de xullo de 1943. Baséase no libro homónimo de 1942 de Alexander P. de Seversky. O propio De Seversky aparece no filme, algo infrecuente nas longametraxes de animación de Disney da época.

Edward H. Plumb, Paul J. Smith e Oliver Wallace foron nomeado ó Óscar á mellor banda sonora dun filme dramático ou de comedia na 16ª edición dos premios.

## Notas 
## Véxase tamén 
### Bibliografía 
* Artz, Lee. "The Righteousness of Self-Centered Royals: the World According to Disney Animation". *Critical Arts* 18 (2004): 116–31. Literature Resource Center, 30 de outubro de 2006.
* Combs, James. *Film Propaganda and American Politics: Analysis and Filmography*. New York: Garland Publishing, 1994. .
* Delehanty, Thorton. "The Disney Studio At War". *Theatre Arts: the International Magazine of Theatre and Screen*, January 1943, pp.&nbsp;31–39.
* Gabler, Neal. *Walt Disney: The Triumph of the American Imagination*. New York: Vantage Books, 2006. .
* Gooch, John, ed. *Airpower: Theory and Practice* (Strategic Studies Series). Londres: Frank Cass and Co. Ltd., 1995. .
* Grant, Joe. "A Conversation with Joe Grant" in Victory Through Air Power in Walt Disney Treasures: On the Front Lines, [Collector's Tin], Dir. Walt Disney, 1941–44, DVD, Disney, 2004.
* Hagen, Sheila. "Wartime Animation Exhibit: Panel Discussion on 'Victory Through Air Power'", *Mouse Planet*, 6 de novembro de 2003. Consultado: 19 de agosto de 2010.
* Hench, John. "A Conversation with John Hench" in Victory Through Air Power in Walt Disney Treasures: On the Front Lines, [Collector's Tin], Dir. Walt Disney, 1941–44, DVD, Disney, 2004.
* Lesjak, David. "When Disney Went to War". *World War II 20*, 2005, pp.&nbsp;22–56. Academic Search Premier. EBSCO. Augustana Tredway Library, 30 de outubro de 2006.
* Ross, Sherwood. "How the United States Reversed Its Policy on Bombing Civilians". *The Humanist* 65, 2005. Consultado: 2 de novembro de 2006.
* Schickel, Richard. *The Disney Version*. New York: Simon and Schuster, 1968.
* Spillman, Pat. ''92nd Bomb Group (H): Fame's Favored Few*. New York: Turner Publishing Company, 1997. .
* Tillman, Barrett. *Whirlwind: The Air War Against Japan 1942-1945*. New York: Simon & Schuster, 2010. .
* *Victory Through Air Power in Walt Disney Treasures: On the Front Lines'', [Collector's Tin]. Disney Studios: Dir. Walt Disney, 1941–44, DVD, 2004.
Luisón

[miniatura|250px|Luisón interpretado por unha [intelixencia artificial.]]
O **luisón** (en ), tamén chamado **lobizón** ou **juicho**, é un dos sete monstros da mitoloxía guaraní e o sétimo fillo de Taú e Keraná. Trátase dunha criatura metade home e metade besta, cuxa figura garda semellanzas coa lenda europea do lobishome. É un ser mitolóxico propio da tradición de Paraguai, moi popular en devandito país e no nordeste da Arxentina, sur de Santa Cruz (Bolivia), norte do Uruguai e os estados de Mato Groso do Sur, Río Grande do Sur, Santa Catarina e o Paraná (no Brasil). Existe a crenza popular de que o sétimo fillo home dunha familia de exactamente 7 fillos homes sen excepcións, ao chegar aos 15 anos de idade, transfórmase no luisón.

## Notas 
## Véxase tamén 
### Outros artigos 
* Lobishome
### Bibliografía 
* Colmán, Narciso Rosicrán: *Ñande Ypy Kuéra* ("Nuestros antepasados"), 1929.
* Bossi, Elena: *Seres mágicos que habitan en el Nordeste Argentino*. Ediciones del Copista, 2007
Bandeira de El Rourell

A **bandeira oficial** do concello tarragonés de El Rourell ten a seguinte descrición:
:Bandeira apaisada, de proporcións de dous de alto por tres de longo, azul claro, cun carballo amarelo con landras, o mesmo ca no escudo, cunha altura de 7/12 da do pano e un ancho de 2/7 da lonxitude do mesmo pano, no centro.

## Historia 
Foi aprobada o 26 de marzo de 2019 e publicada no DOGC o 29 de marzo do mesmo ano co número 7843.

## Notas
Peratallada

**Peratallada** é unha vila do municipio baixempordano de Vulpellac, Fonteta e Peratallada. Ata 1977 foi un concello independente que uniu Vulpellac e Fonteta para formar Forallac.

Declarado conxunto histórico-artístico, contén moitos exemplos de arquitectura medieval. A vila conserva o seu antigo aspecto feudal, de rúas estreitas e sinuosas, onde destacan o castelo fortificado coa súa torre da homenaxe e o pazo, as murallas e a igrexa de Sant Esteve. Destaca tamén o gran foso que rodea a vila, escavado na rocha viva.

## Historia 
O topónimo "Peratallada" está documentado dende o século X ( *Petra scisse*, *Petra taiata* ) e correspóndese sen dúbida cos vales da fortificación que rodea a vila, feita en pedra cortada, escavada na rocha areosa natural. A primeira vez que se documenta, porén, o castelo corresponde ao ano 1065, como un dos límites do castelo de Pals. A orixe de Peratallada é incerta. Existen unha serie de cavidades e sucos realizados na rocha viva, en diversos lugares do xacemento, que poden corresponder a un asentamento moi afastado, quizais romano ou prerromano. Polo menos Peratallada xa existía no período altomedieval, así o confirman os restos de *opus spicatum*. A liñaxe Peratallada foi a máis importante do Baix Empordà ata que, a mediados do século XIII, cando Ponç de Peratallada morreu sen sucesión, a súa irmá Guillema casou con Gilabert de Cruïlles, e a partir de entón as dúas casas uníronse.

Nesta vila naceu Berenguer de Cruïlles (1310-1362), bispo de Xirona e primeiro presidente da Generalitat de Cataluña.

## Notas
Silvia Longueira Castro

**Silvia Longueira Castro**, nada en Brasilia en 1961 é unha xestora cultural e política galega do PSdeG-PSOE.

## Traxectoria 
Licenciouse en Xeografía e Historia na UNED e realizou un mestrado en Medios de Comunicación na UDC. até 2007 en que colleu un primeiro período de excedencia de tres anos para ser concelleira de Servizos Sociais no concello da Coruña. Trala súa reincorporación, volveu coller unha nova excedencia en 2024.

Creou a primeira empresa de xestión cultura e comunicación de Galicia "Rey de Oros".

### Carreira política 
De 2007 a 2019, foi concelleira de Servizos Sociais do concello da Coruña, conseguindo o desmantelamento do poboado chabolista de Penamoa e da construción do Centro Cultural para o Desenvolvemento Social «Ágora». Nas eleccións ao Parlamento de Galicia de 2024, foi de número tres na lista pola Coruña e saíu elixida polo que pediu unha excedencia na presidencia da Fundación Luís Seoane.

## Notas 
## Véxase tamén 
### Outros artigos 
* Eleccións ao Parlamento de Galicia de 2024